ai4bharat/Pralekha huggingface dataset:
दूरसंचार आणि माहिती तंत्रज्ञान मंत्रालय
केंद्रीय मंत्री संजय धोत्रे यांनी व्हिडिओ मेसेजद्वारे इंडिया मोबाइल कॉंग्रेस 2020 च्या चौथ्या आवृत्तीची घोषणा केली
50 हून अधिक कंपन्या, 3 हजार हून अधिक सीएक्सओ स्तरीय प्रतिनिधी आणि 15 हजार अभ्यागत 8 ते 10 डिसेंबर दरम्यान होणाऱ्या व्हर्च्युअल कार्यक्रमात एकत्र येणार
नवी दिल्ली, 9 नोव्हेंबर 2020
केंद्रीय दूरसंचार, शिक्षण आणि इलेक्ट्रॉनिक्स आणि माहिती तंत्रज्ञान राज्यमंत्री संजय धोत्रे यांनी आज एका व्हिडिओ मेसेजद्वारे इंडिया मोबाइल कॉंग्रेस  2020 ची चौथी आवृत्ती जाहीर केली. आयएमसी 2020, 8 ते 10 डिसेंबर रोजी होणार आहे आणि सध्याच्या कोविड महामारीच्या पार्श्वभूमीवर यावर्षी या कार्यक्रमाचे आयोजन आभासी स्वरूपात करण्यात आले आहे.
दूरसंचार विभाग  आणि सेल्युलर ऑपरेटर्स असोसिएशन ऑफ इंडिया  यांच्या संयुक्त विद्यमाने हा कार्यक्रम आयोजित करण्यात आला आहे. या कार्यक्रमामध्ये 50 हून अधिक देश, 110 हून अधिक जागतिक स्तरावरील वक्ते, स्टार्ट-अप्स, 15 हजार हून अधिक अभ्यागत यात सहभागी होणार आहेत. तीन दिवस हा कार्यक्रम सुरू राहणार आहे.
यावर्षी आयएमसीची संकल्पना - "इन्कलुसिव्ह इनोव्हेशन - स्मार्ट आय सेक्युर आय सस्टेनेबल आय" ही आहे. आत्मनिर्भर भारत, आंतरराष्ट्रीय प्रादेशिक सहकार्य,समग्र भारत - सक्षम भारत याला प्रोत्साहन देण्याच्या पंतप्रधानांच्या उद्दिष्टांना पाठींबा म्हणून ही संकल्पना ठेवण्यात आली आहे.
यावर्षी प्रमुख भागीदारांमध्ये डेल टेक्नॉलॉजीज, रिबन कम्युनिकेशन्स आणि रेड हॅटचा समावेश आहे. यावर्षी भारतातील सर्वात मोठ्या तंत्रज्ञान कार्यक्रमात जगातील काही प्रमुख उद्योग मान्यवर, नियामक आणि धोरणकर्ते एकत्र येत आहे. यात विविध मंत्रालये, टेल्कोचे मुख्य कार्यकारी अधिकारी, ग्लोबल सीईओ आणि एसजी ब्रॉडकास्टिंगमधील तज्ज्ञ, एसजी एंटरप्राइझ सोल्यूशन्स, ओटीटी यांचा समावेश आहे.
आयएमसीने स्वत: ला उद्योग, सरकार, शैक्षणिक संस्था आणि इतर घटकांना एकत्रित आणण्यासाठी एक अग्रणी व्यासपीठ म्हणून सिद्ध केले आहे. एसजी, आर्टिफिशियल इंटेलिजेंस, इंटरनेट ऑफ थिंग्स, डेटा एनालिटिक्स, क्लाऊड अँड एज कॉम्प्यूटिंग, ओपन सोर्स टेक, डेटा प्रायव्हसी आणि सायबर सिक्युरिटी, स्मार्ट सिटीज आणि ऑटोमेशन यासारख्या नवीन उद्योग तंत्रज्ञानाच्या ट्रेंडवर चर्चा करण्यासाठी हे व्यासपीठ आहे.
दूरसंचार क्षेत्रातील सर्व भागधारकांना एकत्रित आणणारे आयएमसी 2020 तंत्रज्ञान विषयक उवक्रमांसंदर्भातील एक प्रमुख प्रदर्शन असून ते धोरणकर्ते, नियामक आणि उद्योगासंदर्भात महत्त्वाच्या विषयांवर महत्वपूर्ण चर्चेसाठी योग्य मंच उपलब्ध करून देईल असे मत केंद्रीय मंत्री संजय धोत्रे यांनी यावेळी व्यक्त केले.
इंडिया मोबाइल कॉंग्रेस हे असेच एक व्यासपीठ आहे, जिथे भारत सरकार आणि टेलिकॉम इंडस्ट्रीच्या प्रयत्नांनी केवळ आपल्या देशालाच नव्हे तर संपूर्ण जगाला एक उत्तम प्रदर्शन उपलब्ध झाले आहे असे धोत्रे यांनी नमूद केले. अंशु प्रकाश, अध्यक्ष, डीसीसी आणि सचिव , दूरसंचार विभाग, भारत सरकार, दूरसंचार मंत्रालय, अनिता प्रवीण, अतिरिक्त सचिव, दूरसंचार मंत्रालय, भारत सरकार आणि अजय पुरी, अध्यक्ष सीओएटी, सीओओ भारती एअरटेल या कार्यक्रमाला विशेष अतिथी म्हणून उपस्थित होते.M.Chopade/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
दूरसंचार आणि माहिती तंत्रज्ञान मंत्रालय
पोस्टमास्टर जनरल कार्यालयात 30 मार्च रोजी 47 वी प्रादेशिक स्तरीय डाक अदालत
तक्रार स्वीकारण्याची शेवटची तारीख 12.03.2021
पणजी, 2 मार्च 2021
टपाल सेवा देशाच्या सामाजिक-आर्थिक जीवनाचा अविभाज्य भाग असून प्रत्येक नागरिकाच्या जीवनाला आभासी स्पर्श करतात. टपाल विभाग आपल्या ग्राहकांच्या पूर्ण समाधानासाठी सेवा पुरवण्याचा सर्वतोपरी प्रयत्न करत असताना, अधूनमधून संवादात अंतर आणि सेवेत दोष अशा घटना घडतात ज्यामुळे तक्रारींचे प्रमाण वाढते. अशा तक्रारींचे प्रभावीपणे निवारण करण्यासाठी टपाल विभाग वेळोवेळी अदालत आयोजित करतो ज्यात विभागाचे अधिकारी नाराज ग्राहकांना भेटतात, त्यांच्या तक्रारींबद्दल तपशील गोळा करतात आणि लवकरात लवकर तोडगा काढण्याचा प्रयत्न करतात.
पोस्टमास्टर जनरल, गोवा विभाग, पणजी 403001 हे आपल्या कार्यालयात 30.03.2021 रोजी सकाळी 11 वाजता प्रादेशिक स्तरीय डाक अदालत घेणार आहेत.
गोवा विभागातील टपाल सेवांबाबतच्या तक्रारी ज्या 6 आठवड्यांत निकाली काढल्या गेल्या नाहीत, त्या डाक अदालतमध्ये विचारात घेतल्या जातील. मेल, स्पीड पोस्ट, काउंटर सर्व्हिसेस, सेव्हिंग्ज बँक आणि मनी ऑर्डरचे पैसे न मिळणे यासंबंधी तक्रारींचा विचार केला जाईल. उपस्थित केलेल्या तक्रारींमध्ये ज्या अधिकाऱ्यांकडे मूळ तक्रार केली होती ती तारीख, त्यांचे नाव व पद यासारख्या बाबींचा तपशील असावा. इच्छुक ग्राहक टपाल सेवांसंबंधी तक्रारी के.बालराजू , सचिव, डाक अदालत आणि सहायक संचालक टपाल सेवा , पोस्टमास्टर जनरल यांचे कार्यालय, गोवा विभाग, पणजी 403001 यांच्याकडे पाठवू शकतात. तक्रार स्वीकारण्याची अंतिम तारीख 12.03.2021 आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 73
शिक्षण मंत्रालय
केंद्रीय शिक्षण मंत्र्यांनी आभासी / ऑनलाईन पद्धतीने आयआयआयटी भागलपूर संस्थेच्या कॅम्पसची कोनशीला बसविली
नवी दिल्ली, 21 डिसेंबर 2020
केंद्रीय शिक्षण मंत्री रमेश पोखरीयाल ’निशंक’ यांनी 21 डिसेंबर 2020 ला आभासी / ऑनलाईन पद्धतीने आयआयआयटी भागलपूर या तंत्रज्ञानविषयक शिक्षण संस्थेच्या परिसरातील स्थायी स्वरूपाच्या इमारत प्रकल्पाची कोनशीला बसविली. या इमारतीत शैक्षणिक विभाग, प्रशासकीय विभाग, तासिकांसाठीचे मोठे वर्ग, संगणक केंद्र आणि ग्रंथसंग्रहालय विभाग, कार्यशाळा आणि इनक्युबेशन केंद्र, मुलांचे आणि मुलींचे वसतिगृह, अध्यापकांची निवासस्थाने, इत्यादी सुविधा असतील. या प्रसंगी, आरोग्य आणि कुटुंब कल्याण राज्यमंत्री अश्विनी कुमार चौबे यांनी स्वतः लिहिलेल्या पुस्तकासह इतर प्रख्यात साहित्यिकांनी लिहिलेल्या पुस्तकांच्या संग्रहाचे उद्घाटन केले.
बिहारचे शिक्षण तसेच विज्ञान आणि तंत्रज्ञान मंत्री अशोक चौधरी, भागलपूर येथील संसद सदस्य अजय मंडल, शिक्षण मंत्रालयाचे सचिव अमित खरे, आयआयआयटी भागलपूरचे संचालक अरविंद चौबे हे देखील या कार्यक्रमामध्ये उपस्थित होते.
देशातील उच्च दर्जाच्या संस्थांमध्ये दिल्या जाणाऱ्या शिक्षणाच्या तोडीचे शिक्षण देऊन आयआयआयटी भागलपूर ही संस्था नवे आदर्श निर्माण करीत आहे असे पोखरीयाल म्हणाले. तंत्रज्ञानविषयक ज्ञान देण्यासाठी परिसरातील 4-5 गावांना दत्तक घेण्याच्या संस्थेच्या उपक्रमाचे त्यांनी कौतुक केले. आयआयआयटी भागलपूर ही संस्था टाळेबंदीच्या काळात देखील अविरत कार्यरत होती हे समजल्यानंतर त्यांनी आनंद व्यक्त केला. कोविड – 19 आपत्तीशी लढा देण्यात उपयुक्त ठरणाऱ्या संशोधन कार्यात देखील या संस्थेने भाग घेतला अशी माहिती पोखरीयाल यांनी पुढे दिली.
रेशीम तंत्रज्ञानात अधिक प्रगती घडवून आणण्यासाठी आयआयआयटी भागलपूर ही संस्था सुधारणात्मक काम करू शकेल असे आरोग्य आणि कुटुंब कल्याण राज्यमंत्री अश्विनी कुमार चौबे यांनी सांगितले. रेशीम उद्योगासाठी ही संस्था करत असलेल्या भरीव कार्याचा त्यांनी गौरवपूर्ण उल्लेख केला.
प्राध्यापक अरविंद चौबे यांनी प्रस्तावित इमारतीचा आराखडा, लक्ष्य आणि संस्थेच्या आगामी योजनांबद्दल माहिती दिली. तसेच, कोविड-19 च्या संकट काळात संस्थेने हाती घेतलेल्या उपक्रमांबाबत त्यांनी माहिती दिली. नव्या इमारतीच्या विकासानंतर, आयआयआयटी भागलपूर या संस्थेत देशभरातील सुमारे 600 विद्यार्थी उच्च दर्जाचे शिक्षण घेऊ शकतील अशी माहिती प्राध्यापक अरविंद चौबे यांनी दिली.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 72
अर्थ मंत्रालय
केंद्र सरकारने सरकारी रोखे  '7.06% GS 2028',  '7.26% GS 2033' आणि  '7.30% GS 2053' च्या विक्रीसाठी  लिलाव
नवी दिल्ली, 10 जुलै 2023
केंद्र सरकारने  एकसमान किंमत पद्धत वापरून किंमत आधारित लिलावाद्वारे 8,000 कोटी रुपयांच्या  अधिसूचित रकमेसाठी “7.06% सरकारी रोखे 2028” ची विक्री ,  एकसमान किंमत पद्धत वापरून किंमत आधारित लिलावाद्वारे 14,000 कोटी  रुपयांच्या अधिसूचित रकमेसाठी "7.26% सरकारी रोखे 2033" आणि  एकाधिक किंमत पद्धती वापरून किंमत आधारित लिलावाद्वारे 11,000 कोटी  रुपयांच्या अधिसूचित रकमेसाठी “7.30% सरकारी रोखे 2053” ची विक्री करण्याची घोषणा केली आहे. केंद्र सरकारकडे वर नमूद प्रत्येक सरकारी रोख्यांमध्ये 2,000 कोटी रुपयांच्या मर्यादेपर्यंत अतिरिक्त सब्स्क्रिप्शन कायम ठेवण्याचा पर्याय असेल. हे लिलाव भारतीय रिजर्व बँक , मुंबई कार्यालय, फोर्ट, मुंबई द्वारे 14 जुलै, 2023,  रोजी केले जातील.
रोख्यांच्या विक्रीच्या अधिसूचित रकमेच्या 5 टक्क्यांपर्यंतची रक्कम सरकारी रोख्यांच्या लिलावात बिगर-स्पर्धात्मक बोली सुविधा योजनेनुसार पात्र व्यक्ती आणि संस्थाना वितरित केली जाईल.
लिलावासाठी स्पर्धात्मक आणि बिगर-स्पर्धात्मक दोन्ही बोली भारतीय रिजर्व बँक कोर बैंकिंग सोल्यूशन  प्रणाली वर इलेक्ट्रॉनिक फॉरमॅट मध्ये 14 जुलै 2023 रोजी सादर होणे आवश्यक आहे. बिगर-स्पर्धात्मक बोली सकाळी 10:30 पासून 11:00 वाजेपर्यंत आणि स्पर्धात्मक बोली सकाळी 10:30 पासून 11:30 दरम्यान सादर व्हायला हवी.
लिलावांचे निकाल 14 जुलै , 2023  रोजी घोषित केले जातील आणि यशस्वी बोलीदारांद्वारे भरणा 17 जुलै , 2023  रोजी केला जाईल.
हे रोखे भारतीय रिजर्व बँकेच्या 24 जुलै 2018 रोजीच्या वेळोवेळी सुधारित परिपत्रक क्रमांक RBI/2018-19/25 अंतर्गत जारी केंद्र सरकारी रोखे व्यवहार संदर्भातील मार्गदर्शक तत्वांनुसार “व्हेन इशूड ” ट्रेडिंगसाठी पात्र असतील.
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
पंतप्रधान कार्यालय
केरळमध्ये 19 फेब्रुवारीला वीज आणि शहरी क्षेत्रातील महत्त्वाच्या प्रकल्पांचे पंतप्रधानांच्या हस्ते उद्घाटन आणि शिलान्यास
पंतप्रधान नरेंद्र मोदी 19 फेब्रुवारी 2021 रोजी सायंकाळी 4:30 वाजता केरळमधील वीज आणि शहरी क्षेत्रातील महत्त्वाच्या प्रकल्पांचे व्हिडिओ कॉन्फरन्सिंगद्वारे उद्घाटन आणि शिलान्यास करतील. केरळच्या मुख्यमंत्र्यांसह केंद्रीय ऊर्जा आणि नवीन व नवीकरणीय ऊर्जा राज्यमंत्री  आणि गृहनिर्माण व शहरी कामकाज मंत्रीही या कार्यक्रमाला उपस्थित राहतील.
पुगलूर – त्रिशूर वीज ट्रान्समिशन प्रकल्प
पंतप्रधान 320 केव्ही क्षमतेच्या पुगलूर  – त्रिशूर  वीज ट्रान्समिशन प्रकल्पाचे उद्घाटन करतील. हा व्होल्टेज सोर्स कन्व्हर्टर  आधारित हाय व्होल्टेज डायरेक्ट करंट  प्रकल्प आहे आणि अत्याधुनिक व्हीएससी तंत्रज्ञान असलेला हा भारताची पहिली एचव्हीडीसी लिंक आहे. 5070 कोटी रुपये खर्च करून हा प्रकल्प उभारण्यात आला आहे.
कासारगोड सौर उर्जा प्रकल्प
पंतप्रधान 50 मेगावॅट क्षमतेच्या कासारगोड सौर उर्जा प्रकल्पाचे लोकार्पण करणार आहेत. राष्ट्रीय सौर ऊर्जा अभियानांतर्गत हा प्रकल्प विकसित केला आहे.
एकात्मिक परिचालन व नियंत्रण केंद्र
पंतप्रधान तिरुअनंतपुरम येथे एकात्मिक परिचालन व नियंत्रण केंद्राची पायाभरणी करतील. 94 कोटी रुपये खर्चून उभारण्यात येणारा हा प्रकल्प तिरुअनंतपुरम महानगरपालिकेसाठी अद्ययावत उपाययोजना अंतर्गत केला जात असून आपत्कालीन परिस्थितीत समन्वित कृती सुलभ करण्यासाठी सामान्य केंद्र म्हणून काम करेल.
स्मार्ट रस्ते प्रकल्प
पंतप्रधान तिरुअनंतपुरममध्ये स्मार्ट रोड प्रकल्पांची पायाभरणी करतील. या प्रकल्पासाठी अंदाजे 427 कोटी रुपये खर्च होणार असून तिरुअनंतपुरमधील सध्याचे 37 किलोमीटर लांबीचे रस्ते जागतिक दर्जाचे करण्यात येतील.
अरुविक्कारा येथे जलशुद्धीकरण प्रकल्प
अमृत मिशन अंतर्गत अरुविक्कारा येथे उभारण्यात आलेल्या 75 एमएलडी  क्षमतेच्या जलशुद्धीकरण प्रकल्पाचे पंतप्रधान उद्घाटन करणार आहेत. यामुळे तिरुवनंतपुरममधील लोकांना मुबलक प्रमाणात पिण्याचे पाणी उपलब्ध होईल आणि अरुविक्कारामधील विद्यमान जलशुद्धीकरण प्रकल्पाचे दुरुस्तीचे काम सुरु असताना देखील शहराला पिण्याच्या पाण्याचा अखंडित पुरवठा होण्यास मदत होईल.
पंतप्रधान कार्यालय
पंतप्रधान नरेंद्र मोदी आणि इजिप्तचे अध्यक्ष अब्देल फतेह अल सिसी यांच्यात आज झाली बैठक
इजिप्तचे अध्यक्ष अब्देल फतेह अल सिसी यांनी पंतप्रधान नरेंद्र मोदी यांचे आज 25 जून 2023 रोजी इजिप्त मध्ये कैरो इथल्या अल इत्तीहादिया राजवाड्यात स्वागत केले.
अध्यक्ष सिसी यांनी जानेवारी 2023 मध्ये भारताच्या प्रजासत्ताक दिन सोहळ्याचे प्रमुख पाहुणे म्हणून दिलेल्या भेटीचे, दोन्ही नेत्यांनी अत्यंत हृद्यपणे स्मरण केले आणि या भेटीमुळे दोन्ही देशांमधील द्विपक्षीय संबंधांना मिळालेल्या वेगाचे स्वागत केले. इजिप्तच्या मंत्रिमंडळात नव्याने स्थापन झालेला इंडिया युनिट हा भारत संबंधी विभाग, द्विपक्षीय सहयोग आणि सहकार्य वाढवण्यासाठी उपयुक्त माध्यम ठरला आहे याबाबत दोन्ही नेत्यांमध्ये एकमत झाले.
दोन्ही देशांमधील भागीदारी अधिक सखोल आणि दृढ करण्यासाठीच्या मार्गांबाबत दोन्ही नेत्यांनी चर्चा केली. या चर्चेत विशेष करून, व्यापार आणि गुंतवणूक, माहिती तंत्रज्ञान, संरक्षण आणि सुरक्षा, अपारंपरीक ऊर्जा, कृषी, आरोग्य, सांस्कृतिक क्षेत्रे आणि दोन्ही देशांच्या नागरिकांमधील परस्पर संबंध या विषयांवर प्रामुख्याने भर होता.
पंतप्रधान नरेंद्र मोदी आणि इजिप्तचे अध्यक्ष सीसी यांनी जी-20 समूहातील परस्पर सहकार्याबाबत सुद्धा चर्चा केली. ही चर्चा करताना त्यांनी, अन्न आणि ऊर्जा याबाबत दोन्ही देशांना वाटत असलेली असुरक्षितता, हवामान बदल आणि ग्लोबल साउथला संपूर्ण जगात स्वतःचा स्वतंत्र आवाज स्वतःचे स्वतंत्र मत एकजुटीने ठाम मांडण्याची गरज, या विषयांवर भर दिला. नवी दिल्लीत सप्टेंबर 2023 मध्ये होणार असलेल्या जी- 20 नेत्यांच्या शिखर परिषदेसाठी अध्यक्ष सिसी यांचे स्वागत करण्याकरता आपण उत्सुक असल्याची भावना, पंतप्रधानांनी यावेळी सिसींकडे व्यक्त केली.
दोन्ही देशांमधील द्विपक्षीय संबंध, धोरणात्मक भागीदारी पर्यंत उंचावण्याबाबतच्या करारावर दोन्ही नेत्यांनी स्वाक्षरी केली. कृषी, पुरातत्त्वशास्त्र आणि पुरातन संस्कृती, तसेच कंपन्यांमधील व्यावसायिक स्पर्धेचे नियमन करणारा कायदा या क्षेत्रांबाबतच्या तीन सामंजस्य करारांवर सुद्धा यावेळी स्वाक्षऱ्या झाल्या.
या बैठकीत इजिप्तचे पंतप्रधान मुस्तफा मदबौली आणि इजिप्तच्या केंद्रीय मंत्रिमंडळातले इतर वरिष्ठ मंत्री उपस्थित होते. तर भारताकडून, परराष्ट्रमंत्री, राष्ट्रीय सुरक्षा सल्लागार आणि इतर वरिष्ठ अधिकारी उपस्थित होते.
आरोग्य आणि कुटुंब कल्याण मंत्रालय
कोविड लसीकरण लाभार्थी
कोविड 19 प्रतिबंधक लसीकरणाच्या व्यवस्थापनाबाबत कार्यरत राष्ट्रीय तज्ञ गटाने  केलेल्या शिफारशीनुसार पुढिल गटातील व्यक्ती लसीकरणीसाठी पात्र आहेत.
आरोग्य सेवा क्षेत्रात कार्यरत कर्मचारी, कोरोना प्रतिबंधासाठी आघाडीवर काम करणारे कर्मचारी, 60 वर्षे किंवा त्यापेक्षा जास्त वयोगटातील आणि 45 ते 59 वर्षे वयोगटातील विशिष्ट आजार असलेले व्यक्ती.
co-win 2.0 पोर्टल / वेबसाइट किंवा आरोग्यसेतू अॅपद्वारे लसीकरणासाठी नोंदणी करता येते.
कोविन 2.0 वरील मार्गदर्शक सूचनांनुसार, खालीलपैकी कोणत्याही छायाचित्र ओळखपत्र असलेल्या दस्तऐवजाचा उपयोग ऑनलाइन नोंदणीसाठी नागरीक करु शकतात: आधार कार्ड, मतदार ओळखपत्र , पारपत्र , वाहन परवाना, पॅन कार्ड, एनपीआर स्मार्ट कार्ड, छायाचित्र असलेले निवृत्तीवेतन दस्तावेज.
को-विन 2.0 मध्ये लाभार्थ्यी ऑनलाईन नोंदणीच्या वेळी सोयीचे कोविड लसीकरण केंद्र निवडू शकतात अशी तरतूद आहे.
15 मार्च 2021 पर्यंत 3.05 कोटी लाभार्थी  यांची को-विन 2.0 पोर्टलवर नोंदणी झाली आहे.
लसीकरणासाठी पात्र 45 ते 59 वर्षे वयोगटातील नागरिकांसाठी निर्धारित 20 आजारांची यादी खालील प्रमाणे
एस.एन. निकष
1 गेल्या एका वर्षात हृदय विकारामुळे रुग्णालयात दाखल.
2 हृदय विकाराच्या धक्क्यानंतर अवयव रोपण / लेफ्ट व्हेन्ट्रिक्युलर असिस्ट डिव्हाइस 
3 सिग्निफिकंट लेफ्ट व्हेंट्रिक्युलर सिस्टोलिक डिसफंक्शन 
4 मध्यम किंवा गंभीर व्हॉलव्ह्युलर हृदय रोग
5 गंभीर पीएएच किंवा इडिओपॅथिक पीएएच सह जन्मजात हृदय रोग
6 गतकाळात सीएबीजी / पीटीसीए / एमआय सह हृदय धमनी रोग आणि उच्च रक्तदाब / मधुमेह यावर उपचार सुरु आहेत.
7 उपचारासाठी एनजाइना  आणि उच्च रक्तदाब / मधुमेह यावर उपचार सुरु आहेत.
8 सीटी / एमआरआय यामधे स्पष्ट दाखवलेले स्ट्रोक किंवा झटका आणि उच्च रक्तदाब / मधुमेह
9 फुफ्फुसीय धमनी उच्च रक्तदाब आणि उच्च रक्तदाब / मधुमेहावर उपचार सुरु आहेत.
10 मधुमेह  आणि उच्च रक्तदाबावर उपचार सुरु.
11 मूत्रपिंड / यकृत / हेमेटोपोएटिक स्टेम सेल प्रत्यारोपण: प्राप्तकर्ता / प्रतीक्षा यादीत आहेत.
12 मूत्रपिंड रोगाच्या शेवटच्या टप्प्यात हेमोडायलिसिसवर असलेले / सीएपीडी
13 कॉर्टिकोस्टिरॉईड्स आणि / इम्युनोसप्रप्रेसंट औषधांचा दीर्घकाळ वापर
14 डिकॉम्पनसेटेड सिरॉयसिस
15 मागील दोन वर्षात श्वसन रोगामुळे रुग्णालयात दाखल/ एफईव्ही 1 <50%
16 लिम्फोमा / ल्यूकेमिया हे रक्ताचे कर्करोग आणि मायलोमा हा अस्थिंसंदर्भातला आजार
17 1 जुलै 2020 रोजी किंवा नंतर कोणत्याही कर्करोगाचे निदान किंवा सध्या कोणत्याही कर्करोगावर उपचार सुरु
18 सिकल सेल रोग / अस्थिमज्जा रोग / अप्लास्टिक अॅनेमिया / थॅलेसीमिया मेजर
१. प्राथमिक इम्युनोडेफिशियन्सी रोग / एचआयव्ही संसर्ग
20 विकलांगता असलेले व्यक्ती त्यात बौद्धिक अपंगत्व / स्नायू दोष / अॅसिड हल्ल्यामुळे श्वसन विकार / बहिरेपण-अंधत्व यासह सहाय्य लागू शकणारे विविध अपंगत्व
राज्यमंत्री , श्री अश्विनीकुमार चौबे यांनी आज लोकसभेत लेखी उत्तरात ही माहिती दिली.
आरोग्य आणि कुटुंब कल्याण मंत्रालय
45 वा दिवस- कोविड19 प्रतिबंधक लसीकरणाच्या पुढील टप्प्याचा प्रारंभ
कोविन पोर्टलवर आज 25 लाख लाभार्थ्यांची नोंदणी, 24.5 लाख सर्वसामान्य लाभार्थी नागरिकांचा समावेश
आतापर्यंत कोविड प्रतिबंधक लसींच्या 1.47 कोटीपेक्षा जास्त मात्रा देण्यात आल्या
आज संध्याकाळी सात वाजेपर्यंत 4.27 लाख लसींच्या मात्रा देण्यात आल्या
देशभरात आतापर्यंत देण्यात आलेल्या कोविड19 प्रतिबंधक लसींच्या मात्रांच्या संख्येने आज 1.47 कोटींचा टप्पा ओलांडला. या देशव्यापी लसीकरण मोहिमेचा प्रारंभ 16 जानेवारी 2021 रोजी झाला होता आणि आघाडीवरील कर्मचाऱ्यांसाठी  2 फेब्रुवारी 2021 पासून लसीकरण सुरू करण्यात आले होते. 60 वर्षांपेक्षा जास्त वयाच्या आणि विशिष्ट सहव्याधी असलेल्या 45 वर्षांपेक्षा जास्त वयाच्या व्यक्तींसाठी कोविड19 प्रतिबंधक लसीकरणाच्या टप्प्याची आज सुरुवात झाली.
आज कोविन पोर्टलवर 25 लाख लाभार्थ्यांची नोंदणी करण्यात आली. यापैकी 24.5 लाख लाभार्थी सर्वसामान्य नागरिक आहेत तर उर्वरित लाभार्थी आरोग्य कर्मचारी आणि आघाडीवरील कर्मचारी आहेत.
आज सर्वसामान्य नागरिकांपैकी 6.44 लाख लाभार्थींनी भेटीची वेळ निश्चित केली. आज मिळालेल्या तात्पुरत्या अहवालानुसार संध्याकाळी सात वाजेपर्यंत लसींच्या एकूण 1,47,28,569 मात्रा आतापर्यंत देण्यात आल्या आहेत. यामध्ये लसीची पहिली मात्रा घेणाऱ्या 66,95,665 आरोग्य कर्मचाऱ्यांचा आणि दुसरी मात्रा घेणाऱ्या 25,57,837 आरोग्य कर्मचाऱ्यांचा, लसीची पहिली मात्रा घेणाऱ्या विविध आघाड्यांवरील 53,27,587 कर्मचाऱ्यांचा, 60 वर्षांपेक्षा जास्त वय असलेल्या 1,28,630 लाभार्थ्यांचा आणि विशिष्ट सहव्याधी असलेल्या 45 वर्षांवरील 18,850 लाभार्थ्यांचा समावेश आहे.
आज संध्याकाळी सात वाजेपर्यंत लसीकरणाच्या 45व्या दिवशी लसींच्या 4,27,072 मात्रा देण्यात आल्या. तात्पुरत्या अहवालानुसार यामध्ये लसीची पहिली मात्रा घेणाऱ्या 3,25,485 लाभार्थ्यांचा आणि दुसरी मात्रा घेणाऱ्या 1,01,587 आरोग्य कर्मचाऱ्यांचा समावेश होता. आज रात्री उशिरा अंतिम अहवाल पूर्ण करण्यात येईल.
|
|
Date: 1st March, 2021
|
|
आरोग्य कर्मचारी
|
|
आघाडीवरील कर्मचारी
|
|
45 ते 60 वर्षांपर्यंतचे सहव्याधी असलेले
|
|
60 वर्षांवरील
|
|
Total Achievement
|
|
पहिली मात्रा
|
|
दुसरी मात्रा
|
|
पहिली मात्रा
|
|
पहिली मात्रा
|
|
पहिली मात्रा
|
|
1st Dose
|
|
2nd Dose
|
|
25,656
|
|
1,01,587
|
|
1,52,349
|
|
18,850
|
|
1,28,630
|
|
3,25,485
|
|
1,01,587
मंत्रिमंडळ
सनदी लेखापाल संस्थांमधील सहकार्याबाबत भारत आणि कॅनडा यांच्यातील सामंजस्य कराराला मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने "इन्स्टिट्यूट ऑफ चार्टर्ड अकाऊंटन्ट्स ऑफ इंडिया  " आणि " चार्टर्ड प्रोफेशनल अकाउंटंट्स ऑफ इंडिया " यांच्यातील सामंजस्य कराराला मंजुरी दिली आहे.
विवरण :
मंत्रिमंडळाने 2011 मध्ये स्वाक्षरी करण्यात आलेल्या सामंजस्य कराराला ही कार्योत्तर मंजुरी दिली आहे या करारांतर्गत परस्पर सदस्यत्वासाठी व्यवस्थेची तरतूद आहे जी विशिष्ट निकषांनुसार दोन्ही संस्थांच्या संबंधित सदस्यांना लागू असेल. या करारात परिभाषा . शिक्षण याबाबत सहकार्य तसेच चार्टर्ड अकाउंटेंट प्रवेश स्तराच्या व्यावसायिक गुणवत्ता, कौशल्य आणि क्षमता यांचे मूल्यांकन समाविष्ट आहे.
प्रभाव :
याचा उद्देश आईसीएआआयचे सदस्य, विद्यार्थी आणि त्यांच्या संस्थांच्या व्यापक हितासाठी परस्पर लाभदायक संबंध विकसित करणे हा आहे. हा करार आयसीएआयच्या सदस्यांना त्यांचे व्यावसायिक क्षितिज विस्तारण्याची संधी उपलब्ध करेल. त्याचबरोबर आयसीएआय स्थानिक देशांच्या ब्रॅण्ड निर्मितीला बळकट करणारी संस्था बनेल. या करारामुळे आयसीएआय आणि सीपीए कॅनडा दरम्यान मजबूत कार्य संबंध विकसित होतील.
लाभार्थी :
हा करार अधिकाधिक युवा भारतीय चार्टर्ड अकाउंटेंटना सीपीए कॅनडातून व्यावसायिक मान्यता मिळवण्यासाठी प्रोत्साहित करेल आणि त्यांना कॅनडामध्ये व्यावसायिक संधी शोधण्यात मदत करेल. अनेक भारतीय चार्टर्ड अकाउंटेंट कॅनडातील कंपन्यांमध्ये उच्च पदावर कार्यरत आहेत आणि त्यांच्याकडे सीपीए कॅनडाची मान्यता आहे. कॅनडातील कंपन्यांचा भारतीय गुणवत्ता आणि कौशल्यावरील विश्वास वाढेल आणि तिथल्या कंपन्या त्यांना नियुक्त करण्यासाठी पुढे येतील.
अंमलबजावणी धोरण आणि उद्दिष्टे
हा करार त्या सदस्यांना लागू होईल ज्यांनी आयसीएआय अथवा कॅनेडिअन प्रोव्हिन्शिअल सीपीए संस्थामधून आवश्यक शिक्षण , परीक्षा आणि प्रायोगिक अनुभव प्राप्त केले आहे. हा करार त्या व्यक्तींना लागू होत नाही ज्यांनी तिसऱ्या पक्षाबरोबर करार करून आयसीएआय किंवा कॅनेडिअन प्रोव्हिन्शिअल सीपीएचे सदस्यत्व मिळवले आहे.
ऊर्जा मंत्रालय
गुरुत्वाकर्षणावर आधारित ऊर्जा साठवण तंत्रज्ञानासाठी राष्ट्रीय औष्णिक ऊर्जा महामंडळाचा एनर्जी व्हॉल्टसोबत सामंजस्य करार
संमिश्र ब्लॉक्सच्या निर्मितीसाठी होणार कोळशाच्या राखेचा वापर
नवी दिल्ली, 27 एप्रिल 2022
भारतातील सर्वात मोठी वीज उत्पादक एनटीपीसी लिमिटेड अर्थात औष्णिक ऊर्जा महामंडळाने, आज एनर्जी व्हॉल्ट होल्डिंग्ज, इंक.   सह सामंजस्य करारावर स्वाक्षरी केल्याची घोषणा केली. एनर्जी व्हॉल्टच्या EVx™ गुरुत्वाकर्षण-आधारित ऊर्जा संचयन तंत्रज्ञान आणि संयुक्त व्यवहार्यता अभ्यासाच्या निकालावर आधारित सॉफ्टवेअर उपाययोजनांसाठी सहयोग आणि दीर्घकालीन धोरणात्मक भागीदारी करणे हा सामंजस्य कराराचा उद्देश आहे. या तंत्रज्ञानाद्वारे एनर्जी व्हॉल्टच्या गुरुत्वाकर्षणावर आधारित ऊर्जा संचयन प्रणालीकरिता संमिश्र ब्लॉक्सच्या निर्मितीसाठी कोळशाच्या राखेचा फायदेशीर वापर देखील करता येतो.
एनटीपीसी चे अध्यक्ष आणि व्यवस्थापकीय संचालक गुरदीप सिंग म्हणाले, “एक मोठा, एकात्मिक उर्जा उत्पादक म्हणून, भारताची अर्थव्यवस्था कार्बन उत्सर्जन मुक्त करण्यासाठी एनटीपीसी कडे वैविध्यपूर्ण स्वच्छ ऊर्जा पोर्टफोलिओ असणे महत्त्वाचे आहे. भारताच्या ऊर्जा संक्रमणाची उद्दिष्टे पूर्ण करण्यासाठी आम्ही आमची नूतनीकरण क्षमता जोडण्याचे लक्ष्य वाढवले आहे आणि लक्ष्य साध्य करण्यासाठी आम्ही सौर, पवन, आरटीसी  आणि हायब्रिड प्रकल्पांवर लक्ष केंद्रित करत आहोत. एनर्जी व्हॉल्टच्या सहकार्यामुळे एनटीपीसी ला संमिश्र ब्लॉक्सच्या निर्मितीसाठी कोळशाच्या राखेचा वापर करून शाश्वत दृष्टिकोनातून ऊर्जा संक्रमणाची उद्दिष्टे पुढे नेण्यात मदत होईल. त्यानुसार, या सहकार्यामुळे चक्राकार अर्थव्यवस्थेलाही चालना मिळेल.”
एनर्जी व्हॉल्टचे सह-संस्थापक आणि मुख्य कार्यकारी अधिकारी रॉबर्ट पिकोनी म्हणाले, "आम्ही एनटीपीसी सोबत भागीदारी करण्यास आणि भारतातील सर्वात मोठ्या वीज निर्मिती कंपनीला तिच्या स्वच्छ ऊर्जा संक्रमणामध्ये पाठिंबा देण्यासाठी उत्साहित आहोत." "एनर्जी व्हॉल्टचे ध्येय शाश्वत, कार्बन मुक्त ऊर्जा प्रत्यक्षात आणणे हे आहे आणि ही घोषणा उर्जेच्या सर्वात मोठ्या जागतिक बाजारपेठांपैकी एकामध्ये विस्तारासह त्या उद्दिष्टाच्या दिशेने आणखी प्रगती दर्शवते. एनटीपीसीसह आमचे सहकार्य अनेक खंडांमध्ये पूर्वी घोषित केलेल्या व्यावसायिक विस्तारांवर आधारित आहे कारण आम्ही या वर्षाच्या सुरुवातीला सार्वजनिक कंपनीत परिवर्तित झालो आहोत.”S.Patil/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
पंतप्रधान कार्यालय
पंतप्रधान नरेंद्र मोदी यांची अल हकीम मशिदीला भेट
पंतप्रधान नरेंद्र मोदी यांनी आपल्या इजिप्त दौऱ्यादरम्यान, कैरो इथल्या अल हकीम मशिदीला भेट दिली. इजिप्तचे पर्यटन आणि पुरातन वास्तू विभागाचे मंत्री डॉ. मुस्तफा वझीरी यांनी पंतप्रधानांचे स्वागत केले. पंतप्रधानांनी बोहरा समाजाच्या नेत्यांचीही भेट घेतली. ह्या समुदायाचे लोक या फातीमिद काळातील शिया मशिदीचे व्यवस्थापन आणि देखभाल करत आहेत. यावेळी, पंतप्रधानांनी भारत आणि इजिप्तमधील लोकांदरम्यान असलेले दृढ संबंध अधोरेखित केले.